Document ID: 32006R1895

32006R1895
L 397/6
SLUŽBENI LIST EUROPSKE UNIJE
UREDBA VIJEĆA (EZ, EURATOM) br. 1895/2006
od 19. prosinca 2006.
o usklađivanju, s učinkom od 1. srpnja 2006., primitaka od rada i mirovina dužnosnika i ostalih službenika Europskih zajednica i koeficijenata ispravka koji se na njih primjenjuju
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Protokol o povlasticama i imunitetima Europskih zajednica, a posebno njegov članak 13.,
uzimajući u obzir Pravilnik o osoblju za dužnosnike i Uvjete zaposlenja ostalih službenika Europskih zajednica koji su utvrđeni Uredbom (EEZ, Euratom, EZUČ) br. 259/68 (1), a posebno članke 63., 64., 65. i 82. Pravilnika o osoblju i njegove priloge VII., XI. i XIII. te članak 20. prvi stavak i članke 64. i 92. Uvjeta zaposlenja ostalih službenika,
uzimajući u obzir prijedlog Komisije,
budući da:
(1)
Kako bi se osiguralo da kupovna moć dužnosnika i ostalih službenika Zajednice raste usporedno s kupovnom moći državnih službenika u državama članicama, trebalo bi u okviru godišnjeg preispitivanja 2006. godine prilagoditi primitke od rada i mirovine dužnosnika i ostalih službenika Zajednica.
(2)
Slijedom pristupanja Bugarske i Rumunjske, koje proizvodi učinke od 1. srpnja 2007., za te bi države članice trebalo utvrditi koeficijente ispravka koji se primjenjuju na primitke od rada dužnosnika i ostalih službenika Europskih zajednica u skladu s Prilogom XI. Pravilniku o osoblju,
DONIJELO JE OVU UREDBU:
Članak 1.
S učinkom od 1. srpnja 2006., datum „1. srpnja 2005.” u članka 63. drugom podstavku Pravilnika o osoblju zamjenjuje se datumom „1. srpnja 2006.”
Članak 2.
S učinkom od 1. srpnja 2006., tablica osnovnih mjesečnih plaća u članku 66. Pravilnika o osoblju koja se primjenjuje za izračun primitaka od rada i mirovina zamjenjuje se sljedećom tablicom:
Članak 3.
S učinkom od 16. svibnja 2006., koeficijenti ispravka koji se primjenjuju na primitke od rada dužnosnika i ostalih službenika zaposlenih u niže navedenim zemljama i mjestima iznose kako slijedi:
Slovenija - 86,8.
Članak 4.
S učinkom od 1. srpnja 2006., koeficijenti ispravka koji se primjenjuju na primitke od rada dužnosnika i ostalih službenika u skladu s člankom 64. Pravilnika o osoblju navedeni su u stupcu 2 sljedeće tablice. Međutim, dan stupanja na snagu koeficijenata ispravka za Bugarsku i Rumunjsku je 1. siječnja 2007.
S učinkom od 1. siječnja 2007., koeficijenti ispravka koji se primjenjuju na prijenose koje izvršavaju dužnosnici i ostali službenici u skladu s člankom 17. stavkom 3. Priloga VII. Pravilniku o osoblju navedeni su u stupcu 3 sljedeće tablice.
S učinkom od 1. srpnja 2006., koeficijenti ispravka koji se primjenjuju na mirovine u skladu s člankom 20. stavkom 2. Priloga XIII. Pravilniku o osoblju navedeni su u stupcu 4 sljedeće tablice. Međutim, dan stupanja na snagu koeficijenata ispravka za Bugarsku i Rumunjsku je 1. siječnja 2007.
S učinkom od 1. svibnja 2007., koeficijenti ispravka koji se primjenjuju na mirovine u skladu s člankom 20. stavkom 2. Priloga XIII. Pravilniku o osoblju navedeni su u stupcu 5 sljedeće tablice.
Članak 5.
S učinkom od 1. srpnja 2006., naknada za roditeljski dopust iz članka 42.a Pravilnika o osoblju iznosi 840,97 EUR i 1 121,28 EUR za samohrane roditelje.
Članak 6.
S učinkom od 1. srpnja 2006., osnovni je iznos naknade za kućanstvo iz članka 1. stavka 1. Priloga VII. Pravilniku o osoblju 157,29 EUR.
S učinkom od 1. srpnja 2006., naknada za uzdržavano dijete iz članka 2. stavka 1. Priloga VII. Pravilniku o osoblju iznosi 343,69 EUR.
S učinkom od 1. srpnja 2006., naknada za obrazovanje iz članka 3. stavka 1. Priloga VII. Pravilniku o osoblju iznosi 233,20 EUR.
S učinkom od 1. srpnja 2006., naknada za obrazovanje iz članka 3. stavka 2. Priloga VII. Pravilniku o osoblju iznosi 83,96 EUR.
S učinkom od 1. srpnja 2006., najmanja naknada za život u inozemstvu iz članka 69. Pravilnika o osoblju i članka 4. stavka 1. drugog podstavka Priloga VII. Pravilniku o osoblju iznosi 466,17 EUR.
Članak 7.
S učinkom od 1. siječnja 2007., naknada za kilometražu iz članka 8. Priloga VII. Pravilniku o osoblju prilagođava se kako slijedi:
0 EUR po kilometru od 0 do 200 km
0,3496 EUR po kilometru od 201 do 1 000 km
0,5826 EUR po kilometru od 1 001 do 2 000 km
0,3496 EUR po kilometru od 2 001 do 3 000 km
0,1165 EUR po kilometru od 3 001 do 4 000 km
0,0561 EUR po kilometru od 4 001 do 10 000 km
0 EUR po kilometru preko 10 000 km.
Prethodno navedenoj naknadi za kilometražu dodaje se paušalni dodatak u iznosu:
-
174,77 EUR ako je udaljenost vlakom između mjesta rada i matičnog mjesta između 725 km i 1 450 km,
-
349,52 EUR ako je udaljenost vlakom između mjesta rada i matičnog mjesta veća od 1 450 km.
Članak 8.
S učinkom od 1. srpnja 2006., dnevnica iz članka 10. Priloga VII. Pravilniku o osoblju iznosi:
-
36,12 EUR za dužnosnika koji ima pravo na naknadu za kućanstvo,
-
29,12 EUR za dužnosnika koji nema pravo na naknadu za kućanstvo.
Članak 9.
S učinkom od 1. srpnja 2006., donja granica naknade za nastanjenje iz članka 24. stavka 3. Uvjeta zaposlenja ostalih službenika iznosi:
-
1 028,45 EUR za službenika koji ima pravo na naknadu za kućanstvo,
-
611,52 EUR za službenika koji nema pravo na naknadu za kućanstvo.
Članak 10.
S učinkom od 1. srpnja 2006., u pogledu naknade za nezaposlenost iz članka 28.a stavka 3. drugog podstavka Uvjeta zaposlenja ostalih službenika, donja granica iznosi 1 233,04 EUR, gornja granica iznosi 2 466,81 EUR, a standardna naknada iznosi 1 121,28 EUR.
Članak 11.
S učinkom od 1. srpnja 2006., tablica osnovnih mjesečnih plaća u članku 63. Uvjeta zaposlenja ostalih službenika zamjenjuje se sljedećim:
Članak 12.
S učinkom od 1. srpnja 2006., tablica osnovnih mjesečnih plaća u članku 93. Uvjeta zaposlenja ostalih službenika zamjenjuje se sljedećim:
Članak 13.
S učinkom od 1. srpnja 2006., donja granica naknade za nastanjenje iz članka 94. Uvjeta zaposlenja ostalih službenika iznosi:
-
773,57 EUR za službenika koji ima pravo na naknadu za kućanstvo,
-
458,63 EUR za službenika koji nema pravo na naknadu za kućanstvo.
Članak 14.
S učinkom od 1. srpnja 2006., u pogledu naknade za nezaposlenost iz članka 96. stavka 3. drugog podstavka Uvjeta zaposlenja ostalih službenika, donja granica iznosi 925,06 EUR, gornja granica iznosi 1 850,11 EUR, a standardna naknada iznosi 840,97 EUR.
Članak 15.
S učinkom od 1. srpnja 2006., naknade za rad u smjenama utvrđene člankom 1. Uredbe Vijeća (EZUČ, EEZ, Euratom) br. 300/76 (2) iznose 352,51 EUR, 532,06 EUR, 581,74 EUR i 793,10 EUR.
Članak 16.
S učinkom od 1. srpnja 2006., iznosi iz članka 4. Uredbe (EEZ, Euratom, EZUČ) br. 260/68 (3) podliježu koeficijentu od 5,088579.
Članak 17.
S učinkom od 1. srpnja 2006., tablica u članku 8. stavku 1. Priloga XIII. Pravilniku o osoblju zamjenjuje se sljedećim:
Članak 18.
S učinkom od 1. srpnja 2006., naknada za uzdržavano dijete iz članka 14. stavka 1. Priloga XIII. Pravilniku o osoblju iznosi kako slijedi:
1.7.2006. - 31.12.2006.
302,32
1.1.2007. - 31.12.2007.
316,11
1.1.2008. - 31.12.2008.
329,89
Članak 19.
S učinkom od 1. srpnja 2006., naknada za obrazovanje iz članka 15. stavka 1. Priloga XIII. Pravilniku o osoblju iznosi kako slijedi:
1.7.2006. - 31.8.2006.
33,59
1.9.2006. - 31.8.2007.
50,361
1.9.2007. - 31.8.2008.
67,16
Članak 20.
S učinkom od 1. srpnja 2006., za potrebe primjene članka 18. Priloga XIII. Pravilniku o osoblju, fiksna naknada navedena u bivšem članku 4.a Priloga VII. Pravilniku o osoblju koji je bio na snazi prije 1. svibnja 2004. iznosi:
-
121,61 EUR mjesečno za dužnosnike razreda C4 ili C5,
-
186,45 EUR mjesečno za dužnosnike razreda C1, C2 ili C3.
Članak 21.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 19. prosinca 2006.

Labels: 10
0
9
15